-Tað skal henda nógv, um Guðni skal missa hesa stóru føringina, sum hann hevur í veljarakanningunum, leggur hann kortini afturat. Baldur Tórhallson er professari og deildarleiðari á Stjórnmálafrøðideildini á Háskóla Íslands. Hann sigur valið vera serstakt hesaferð, tí so nógv er uppií forsetavalinum. -Hann hevur ikki luttikið í politikki fyrr, sigur íslendski eygleiðarin, tá ið hann verður spurdur, hví Guðni Thorlacuis Jóhannesson er so nógv fremst. Harvið sigur hann eisini nakað um, hvat álit íslendingar hava á politisku skipanina í løtuni. Júst har hevur forsetin fingið eitt ávíst vald. Forsetin, sum nú fer frá, noktaði í 2010 at skriva undir eina lóg, sum Altingið hevði samtykt, og uppskotið var tá sent til fólkaatkvøðu, har fólkið feldi uppskotið. Við at luttaka aktivt í politikki, broytti forsetin sín egna sess. Nú er sessurin ikki longur einans ein symbolskur sessur, men ein sessur, har ið forsetin hevur tað vald, sum hann í veruleikanum hevur fingið tillutað í stjórnarskipanini, men sum ikki vanliga hevur verið brúkt. Lesið meira um íslendska forsetavalið her Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg